Publication: Magyar Közlöny
Issue: MK-2008-174 (Year: 2008, Number: 174)
Era: 2004-2010
Section: (1. számú melléklet a 2003. évi CXXX. törvényhez:)
Paragraph Index: 132

(2) A Vht. a 210/B. §-t követõen a következõ új XIII. Fejezettel és 210/C–G. §-sal egészül ki, és a jelenlegi XIII–XXI. fejezet számozása XIV–XXII. Fejezetre módosul: „XIII. Fejezet VAGYONELKOBZÁS VÉGREHAJTÁSA Közös szabályok 210/C. § A vagyonelkobzás végrehajtása során végrehajtást kérõnek az állam minõsül, amelynek nevében – e törvényben foglalt kivételekkel – a vagyonelkobzásról szóló értesítést kiállító bíróság gazdasági hivatala jár el. Pénzösszegben elrendelt vagyonelkobzás végrehajtása 210/D. § (1) Ha a bíróság a vagyonelkobzást pénzösszegben rendelte el, annak végrehajtását – az e fejezetben foglalt eltérésekkel – a pénzkövetelés behajtásának szabályai szerint kell foganatosítani.

Source: https://magyarkozlony.hu/hivatalos-lapok/c4bb89b552369d6554aaa7ddab55c1d27200e3e7/dokumentumok/06d49fc7e13d9631b4a8a2a9e086f9fdc3ec082d/letoltes